AKT-EY-tulliyhteistyökomitean päätös N:o 1/97, tehty 21 päivänä helmikuuta 1997, alkuperätuotteen käsitteen määritelmästä poikkeamisesta Lesothon erityistilanteen huomioon ottamiseksi sen parsasäilykkeiden (HS-nimike 2005.60) tuotannon osalta



Virallinen lehti nro L 091 , 05/04/1997 s. 0031 - 0032



AKT-EY-TULLIYHTEISTYÖKOMITEAN PÄÄTÖS N:o 1/97, tehty 21 päivänä helmikuuta 1997, alkuperätuotteen käsitteen määritelmästä poikkeamisesta Lesothon erityistilanteen huomioon ottamiseksi sen parsasäilykkeiden (HS-nimike 2005.60) tuotannon osalta (97/226/EY) AKT-EY-TULLIYHTEISTYÖKOMITEA, joka ottaa huomioon Loméssa 15 päivänä joulukuuta 1989 allekirjoitetun neljännen AKT-ETY-yleissopimuksen ja erityisesti sen pöytäkirjan n:o 1 31 artiklan 9 ja 10 kohdan, sekä katsoo, että alkuperätuotteen käsitteen määritelmästä ja hallinnollisen yhteistyön menetelmistä tehdyn yleissopimuksen pöytäkirjan n:o 1 31 artiklassa määrätään mainitusta pöytäkirjasta poikkeamisesta tulliyhteistyökomitean päätöksellä, Afrikan, Karibian ja Tyynenmeren valtiot (AKT-valtiot) ovat esittäneet 21 päivänä lokakuuta 1996 Lesothon hallituksen hakemuksen poikkeuksen saamiseksi pöytäkirjassa n:o 1 esitettyyn määritelmään sen HS-nimikkeeseen 2005.60 kuuluvien parsasäilykkeiden tuotannon osalta, haettu poikkeus täyttää edellä mainitussa pöytäkirjassa määrätyt edellytykset; Lesotho kuuluu todellakin vähiten kehittyneisiin maihin, joilla ei ole rannikkoa; poikkeuksen myöntämättä jättäminen aiheuttaisi olemassa olevan teollisuuden toiminnan lakkaamisen, jolla olisi tuhoisia taloudellisia, sosiaalisia ja erityisesti työllisyyteen vaikuttavia seurauksia; Lesotho ei voi lähitulevaisuudessa soveltaa alkuperän kumulaatiota toisten AKT-maiden tai yhteisön kanssa, ja suunnitellun tuonnin vähäinen määrä ja poikkeuksen rajoitettu voimassaoloaika huomioon ottaen poikkeuksen myöntäminen ei ole omiaan aiheuttamaan vakavaa vahinkoa yhteisöön sijoittautuneelle teollisuudelle; kyseisen poikkeuksen myöntämiseen on kuitenkin liityttävä tiettyjen edellytysten noudattaminen erityisesti sen moitteettoman hallinnoinnin varmistamiseksi, ON PÄÄTTÄNYT SEURAAVAA: 1 artikla Neljännen AKT-ETY-yleissopimuksen pöytäkirjan n:o 1 liitteen II luettelon erityismääräyksistä poiketen pidetään Lesothosta peräisin olevina tässä päätöksessä esitetyin edellytyksin Lesothossa muista kuin alkuperätuotetta olevista parsoista valmistettuja HS-nimikkeeseen 2005.60 kuuluvia parsasäilykkeitä. 2 artikla Edellä 1 artiklassa määrätty poikkeus koskee liitteessä esitettyjä, 1 päivän marraskuuta 1996 ja 31 päivän lokakuuta 1999 välisenä aikana Lesothosta yhteisöön vietyjä vuosittaisia määriä. 3 artikla Edellä 2 artiklassa tarkoitettuja määriä hallinnoi komissio, joka voi toteuttaa niiden tehokkaan hallinnoinnin varmistamiseksi tarvittavat hallinnolliset toimenpiteet. Jos tuoja esittää vapaaseen liikkeeseen luovutusta koskevan ilmoituksen jossakin jäsenvaltiossa pyytäen tämän päätöksen tarjoamaa etua ja jos tulliviranomaiset hyväksyvät kyseisen ilmoituksen, asianomaisen jäsenvaltion on asiasta komissiolle ilmoittamalla luettava tarvitsemansa määrä kiintiöön. Kiintiöön lukemista koskevat hakemukset, joissa on mainittava kyseisten ilmoitusten hyväksymispäivämäärä, on toimitettava komissiolle viipymättä. Komissio antaa luvan kiintiöön lukemiseen sen päivämäärän perusteella, jona asianomaisen jäsenvaltion tulliviranomaiset ovat hyväksyneet vapaaseen liikkeeseen luovutusta koskevat ilmoitukset siltä osin kuin käytettävissä oleva jäännös sen sallii. Jos jäsenvaltio ei käytä kiintiöön luettuja määriä, sen on mahdollisimman pian palautettava ne vastaavaan kiintiöön. Jos haetut määrät ovat suuremmat kuin kyseisen kiintiön käytettävissä oleva jäännös, jako on tehtävä suhteessa haettuihin määriin. Komissio ilmoittaa kiintiöön luetut määrät jäsenvaltioille. Jokaisen jäsenvaltion on taattava kyseisten tuotteiden tuonnille tasapuolinen ja jatkuva mahdollisuus käyttää kyseisiin määriin niin kauan kuin niiden jäännös sen mahdollistaa. 4 artikla Tätä päätöstä sovellettaessa annettujen EUR.1-todistusten kohdassa n:o 7 on oltava seuraava maininta: "Poikkeus - päätös N:o 1/97". 5 artikla Afrikan, Karibian ja Tyynenmeren valtioiden (AKT-valtioiden) sekä yhteisön ja sen jäsenvaltioiden on toteutettava tämän päätöksen täytäntöönpanemiseksi tarvittavat toimenpiteet siltä osin kuin asia niitä koskee. 6 artikla Tämä päätös tulee voimaan päivänä, jona se tehdään. Tehty Brysselissä 21 päivänä helmikuuta 1997. AKT-EY-tulliyhteistyökomitean puolesta James CURRIE Alex NTIM ABANKWA Puheenjohtajat LIITE >TAULUKON PAIKKA>